Rögnvaldur Einarsson , grásleppukarl á Akranesi var í gær að gera klárt til að leggja fyrstu netin sín á þessari vertíð og á miðin fór hann í morgun . Grásleppuveiðimenn mega velja sér veiðitímabil og valdi Rögnvaldur að leggja fyrstu net nú og hefur hann samkvæmt því leyfi til veiða til 20. maí þar sem veiðitímabilið er 50 dagar . Lítilsháttar hefur veiðst af grásleppu í nágrenni Akraness að undanförnu , en samkvæmt fréttum er veiðin afar mismundandi og sumsstaðar engin t.d. norðan við land . Rögnvaldur æltar að leggja 50 net til að byrja með og sjá til með framhaldið . “ Ég byrja á að leggja gömlu netin . Það felst sjálfkrafa friðun í því þar sem þau eru nokkuð götótt . Ef vel veiðist bæti ég kannski einhverju við . ” Rögnvaldur rær einn til að byrja með en sagðist kalla til strákana sína sér til aðstoðar ef á þyrfti að halda .